Vir Skole - Solidariteit WêreldSolidariteit Wêreld
wysigingswetsontwerp op die Skolewet
Die nuwe wysigingswetsontwerp op die Skolewet gaan 'n reuse impak op skole se onafhanklikheid hê. Beheerliggame gaan bykans al hulle magte ten opsigte van leerlingtoelating, taal en personeelaanstellings verloor. Skole gaan eenvoudig tot staatsinstellings genasionaliseer word en verval in grootskaalse diensleweringsprobleme, regstellendeaksieteikens en algehele verval.
Panyaza Lesufi, die Gautengse LUR vir onderwys, het nietemin op 2 November 2017, tydens 'n onderhoud op 702, aankondigings oor die bestuur van Gautengse skole gemaak wat in ooreenstemming is met dié wysigingswetsontwerp wat nog nie eers goedgekeur is nie.
Oor die taalbeleid
Oor die klasgroottes
Ons veg teen die wysigingswetsontwerp deur deel te neem aan die openbare deelnameproses. Duisende mense moet kommentaar lewer. Solidariteit skep die platform om dit moontlik te maak.
Indien die wysigingswet wél deurgevoer word, sal ons ook in die hof veg dat dit ongrondwetlik verklaar moet word.
Solidariteit glo dat skole gemeenskapsinstellings is. Ouers belê baie in hul gemeenskapskole omdat dit ook 'n belegging in hul kinders is.
Ons besef dat ons nou reeds moet begin werk aan eie, privaatopleidingsinstellings as lewensvatbare langtermyn alternatief. Een wat steeds die gemeenskap wat die skool bedien insluit en die behoud van gehalteonderwys en puik onderwysers sal verseker.
Die wysigingswetsontwerp is vroeër die maand in die Staatskoerant gepubliseer en het 46 klousules.
Lees die volledige wysigingswetsontwerp hier.
Beheerliggame se inspraak in skoolbestuur word ondermyn.
Skole se taal- en toelatingsbeleide word deur die Hoof van die Departement goedgekeur en moet op sy voorskrif verander word.
Beheerliggame verloor hulle mag om te besluit oor skoolkapasiteit, onderrigtaal en toelatings.
Die Hoof van die Departement het die mag om skole te verplig om meer onderrigtale aan te bied ongeag die personeelkapasiteit.
Beheerliggame verloor hul mag om besluite te neem met betrekking tot aanstellings en bevorderings.
Die hoof van die departement kry die mag om beheerliggame eensydig te ontbind.
Skoolfasiliteite, wat deur ouers onderhou en verbeter word, moet gratis aan die departement beskikbaar gestel word.
Aanstellings is onderhewig aan regulasies en voorskrifte wat die minister skep wat sosiale en ekonomiese transformasie ten alle koste bevorder.
Regstellendeaksie en verteenwoordigendheid sal bó aan die lys van regulasies staan wanneer alle aanstellings óf bevorderings oorweeg word.
Onderwysers moet volledig verslag doen oor hul eie en hul huweliksmaat se finansies en bates.
Die herverspreiding (“redeployment”) van onderwysers binne provinsies is prioriteit by aanstellings deur die departement.
Skole met minder as 135 leerlinge kan eensydig toegemaak word.
Samesmelting van skole geskied in opdrag van die LUR vir onderwys en hy bepaal ook die beleid en naam van die nuwe skool.
Subsidies aan onafhanklike skole is onderhewig aan verpligtinge wat die minister stel.
Staatsinmenging by aanstellings hou 'n bedreiging in vir die gehalte van onderwys.
Die Hoof van die Departement het die finale sê rakende toelating tot skole, wat klasgroottes en die skool se taalsamestelling sal beïnvloed.
Ouers kan nie meer finaal besluit by watter skool hulle kind geplaas sal word nie.
Algehele agteruitgang en verval.
'n Verlies aan vaardige onderwysers wat groener weivelde oorsee gaan soek.
Alle verkryging en verspreiding van studiemateriaal en skryfbehoeftes word gesentraliseer, wat beslis sal lei tot korrupsie met tenders, laer gehalte materiaal en nog meer, skole sonder handboeke.
Skoolgemeenskappe word vervreem omdat hulle nie meer inspraak in skole het nie.
“Social cohesion, transformation and equality above all” sal as nuwe onderwysprioriteite beklemtoon word. Dit bó gehalteonderrig.
NEEM DEEL AAN DIE OPENBARE DEELNAMEPROSES.
Die publiek het tot 10 November om amptelik op die wysigingswetsontwerp kommentaar te lewer. Hierdie is 'n platform waar enige lid van die publiek hulle kommentaar op die wysigingswetsontwerp kan instuur om hul ontevredenheid met die beplande wysigings te opper.
Stuur jou kommentaar oor die wysigingswetvoorstel op die Skolewet:
Die nuwe wysigingswetsontwerp op die Skolewet gaan 'n reuse impak op skole se onafhanklikheid hê. Indien dit ingestel word, sal beheerliggame bykans al hulle magte ten opsigte van leerlingtoelating, taal en personeelaanstellings verloor. Die plan is om onderwysdienste te sentraliseer terwyl die onderwysdepartement uitgesproke is dat hulle dit nie kan bekostig nie. Die implementering van die wysigingswetsontwerp sal dus tragiese gevolge vir dienslewering aan skole hê, en uiteindelik die gehalte van onderrig ook. Ek versoek dus dat hierdie wetsontwerp afgekeur word. Suid-Afrika het alle gemeenskappe se insette nodig om ons kinders op te lei.
Ek wil graag hierdie kommentaar as deel van die openbare deelnameproses inhandig.
Ons sal die kommentaar aan die amptelike forum wat die kommentare ontvang stuur, maar ook aan die minister van onderwys en die LUR van onderwys in elke provinsie.